L 332/8
LT
Europos Sąjungos oficialusis leidinys
2022 12 27
(33)
Reglamentu (ES) 2020/852 iš dalies pakeistas Reglamentas (ES) 2019/2088 nustatant reikalavimą, kad finansų rinkos dalyviai į ikisutartinę ir periodiškai atskleidžiamą informaciją apie finansinius produktus, kurių tikslas yra tvarios investicijos ir kuriais investuojama į ekonominę veiklą, kuria prisidedama prie aplinkos tikslo, kaip apibrėžta to reglamento 2 straipsnio 17 punkte, įtrauktų informaciją apie Reglamente (ES) 2020/852 nustatytą aplinkos tikslą ir aprašymą, kaip ir kokiu mastu investicijos, kuriomis pagrįstas finansinis produktas, daromos į aplinkos atžvilgiu tvarią ekonominę veiklą, kaip nurodyta to reglamento 3 straipsnyje.
Be to, Reglamente (ES) 2019/2088 taip pat reikalaujama, kad finansų rinkos dalyviai į ikisutartinę ir periodiškai atskleidžiamą informaciją apie finansinius produktus, kuriais skatinami aplinkos ypatumai, įtrauktų informaciją, reikalingą finansiniams produktams, kurių tikslas yra tvarios investicijos ir kuriais investuojama į ekonominę veiklą, kuria prisidedama prie aplinkos tikslo, kaip apibrėžta tame reglamente.
Būtina sudaryti sąlygas galutiniams investuotojams lengvai palyginti, kiek skirtinguose finansiniuose produktuose investuojama į aplinkos atžvilgiu tvarią ekonominę veiklą.
Todėl finansų rinkos dalyviai Reglamento (ES) 2019/2088 6 straipsnio 1 ir 2 dalyse ir 11 straipsnio 2 dalyje nurodytais tikslais turėtų į dokumentų ar informacijos priedus, nurodytus to reglamento 6 straipsnio 3 dalyje ir 11 straipsnio 2 dalyje, įtraukti tokių investicijų diagramas pagal standartizuotus matus, kur skaitiklyje būtų nurodyta investicijų į aplinkos atžvilgiu tvarią ekonominę veiklą rinkos vertė, o vardiklyje – visų investicijų rinkos vertė.
Siekiant galutiniams investuotojams pateikti patikimą informaciją, skaitiklyje turėtų būti nurodyta investicijų į investuojamąsias bendroves rinkos vertė, atitinkanti šių investuojamųjų bendrovių aplinkos atžvilgiu tvarios ekonominės veiklos dalį, ir pajamos iš skolos vertybinių popierių, kai pagal šių skolos vertybinių popierių sąlygas reikalaujama, kad šios pajamos būtų naudojamos aplinkos atžvilgiu tvariai ekonominei veiklai.
Siekiant įtraukti visas investicijas, kuriomis gali būti finansuojama aplinkos atžvilgiu tvari ekonominė veikla, turėtų būti įmanoma į skaitiklį įtraukti infrastruktūros turtą, nekilnojamąjį turtą, pakeitimo vertybiniais popieriais turtą ir investicijas į kitus finansinius produktus, kaip nurodyta Reglamento (ES) 2020/852 5 straipsnio pirmoje pastraipoje ir 6 straipsnio pirmoje pastraipoje.
Kadangi trūksta patikimų metodikų, kuriomis remiantis būtų galima nustatyti, kokiu mastu per išvestines finansines priemones gaunamos pozicijos susijusios su aplinkos atžvilgiu tvaria ekonomine veikla, tokios pozicijos neturėtų būti įtrauktos į skaitiklį.
Vardiklį turėtų sudaryti visų investicijų rinkos vertė;
(34)
šiuo metu nėra tinkamos metodikos, kuria remiantis būtų galima apskaičiuoti, kokiu mastu centrinės valdžios, centrinių bankų ir viršnacionalinių emitentų užtikrintos pozicijos (toliau – valstybės garantija užtikrintų skolų pozicijos) susijusios su aplinkos atžvilgiu tvaria ekonomine veikla.
Siekiant geriau informuoti galutinius investuotojus, tikslinga dviem būdais apskaičiuoti ir grafiškai pavaizduoti, kokiu mastu investuojama į aplinkos atžvilgiu tvarią ekonominę veiklą.
Pirmasis būdas – leisti į skaitiklį įtraukti investicijas į centrinės valdžios, centrinių bankų ir viršvalstybinių emitentų išleistus skolos vertybinius popierius, kai pagal šių skolos vertybinių popierių sąlygas reikalaujama, kad pajamos būtų naudojamos aplinkos atžvilgiu tvariai ekonominei veiklai, o į vardiklį įtraukti investicijas į centrinės valdžios, centrinių bankų ir viršvalstybinių emitentų išleistus skolos vertybinius popierius, neatsižvelgiant į tai, kaip naudojamos pajamos.
Kad galutiniai investuotojai būtų dar geriau informuoti prieš priimdami investavimo sprendimus, finansų rinkos dalyviai turėtų paaiškinti, kodėl tam tikros valstybės garantija užtikrintų paskolų pozicijos nesusijusios su aplinkos atžvilgiu tvaria ekonomine veikla, įskaitant atvejus, kai taip yra dėl to, kad trūksta tinkamų metodikų, kuriomis remiantis būtų galima apskaičiuoti, kokiu mastu tos pozicijos susijusios su aplinkos atžvilgiu tvaria ekonomine veikla.
Antrasis būdas – neįtraukti valstybės garantija užtikrintų skolų pozicijų į skaitiklį ir vardiklį, taip papildomai padidinant finansinių produktų palyginamumą ir sudarant sąlygas galutiniams investuotojams įvertinti, kiek skirtinguose finansiniuose produktuose investuojama į aplinkos atžvilgiu tvarią ekonominę veiklą, neįtraukiant valstybės garantija užtikrintų skolų pozicijų;
(35)
finansų rinkos dalyviai turėtų galėti pasikliauti trečiųjų šalių duomenų teikėjais, jei įmonės dar neįvykdė Reglamento (ES) 2020/852 8 straipsnyje nustatyto įsipareigojimo atskleisti informaciją apie tai, kaip ir kokiu mastu jų veikla susijusi su ekonomine veikla, kuri pagal to reglamento 3 ir 9 straipsnius laikytina tvaria aplinkos atžvilgiu.
Vertindami investicijas į investuojamąsias bendroves, kurioms nėra privalomas informacijos atskleidimas pagal Reglamento (ES) 2020/852 8 straipsnį, finansų rinkos dalyviai turėtų įvertinti viešai pateiktus duomenis ir jais naudotis.
Tik tuo atveju, jei tokių duomenų nėra, finansų rinkos dalyviams turėtų būti leidžiama naudotis duomenimis, kurie gaunami tiesiogiai iš investuojamųjų bendrovių arba iš trečiųjų šalių, – kiekvienu atveju su sąlyga, kad tokioje atskleistoje informacijoje pateikti duomenys atitinka duomenis, pateiktus pagal tą 8 straipsnį atskleistoje informacijoje;